Loksa Linnavolikogule .04.2019 nr

**Määruse eelnõu edastamine**

Edastame Loksa Linnavolikogu määruse eelnõu „Aastateks 2019-2024 korraldatud jäätmeveo rakendamise kord“

ALGATAJA: Loksa Linnavalitsus

TÜÜP: määrus

ALUS: kohaliku omavalitsuse korralduse seadus § 6 lg 1, § 22 lg 1 p 366; jäätmeseadus § 66 lg 2, lg 4

ETTEKANDJA: abilinnapea

Lugupidamisega

Värner Lootsmann

linnapea

Lisa:

Seletuskiri Loksa Linnavolikogu määruse eelnõu „Aastateks 2019-2024 korraldatud jäätmeveo rakendamise kord“ juurde

Loksa Linnavolikogu määruse eelnõu „Aastateks 2019-2024 korraldatud jäätmeveo rakendamise kord “

**Seletuskiri Loksa Linnavolikogu määruse eelnõu „Aastateks 2019-2024 korraldatud jäätmeveo rakendamise kord“**

Hetkel kehtib Loksa linnas volikogu poolt 27. 03.2014.a määrusega nr 4 vastu võetud „Korraldatud jäätmeveo rakendamise kord“. Korra järgi läbiviidud jäätmeveo hanke võitis 5 aastaks AS Eesti Keskkonnateenused. Teenuste kontsessioonileping sõlmiti 18. juulil 2014 ja hakkas kehtima 01.11.2014 ning lõpeb 31.10.2019. Seoses lepingu lõppemisega tuleb välja kuulutada uus hange järgmiseks 5 aastaks ning tuleb üle vaadata konteinerite tühjendamise hinnad, kuna eelnevate aastate jooksul on tõusnud jäätmete ladustamise hinnad ja kütuse hinnad.

Ladestamise hind prügilas on seisuga 01.01.2019 ühe tonni hind 76,20 eurot. Keskmiselt viiakse Loksalt aasta jooksul ära paberit ja kartongi 30 tonni, segaolmejäätmeid 500 tonni ja suurjäätmeid 25 tonni.

abilinnapea Andres Kaskla

(andres@loksa.ee 603 1253)

EELNÕU nr 1-9/

Esitaja: Loksa Linnavalitsus

.04.2019



LOKSA LINNAVOLIKOGU

**M Ä Ä R U S**

Loksa linn aprill 2019 nr

**Aastateks 2019-2024 korraldatud**

**jäätmeveo rakendamise kord**

Määrus kehtestatakse kohaliku omavalitsuse korralduse seaduse § 6 lg 1, § 22 lg 1 p 366 ja jäätmeseaduse § 66 lg 2, lg 4, § 67 lg1 alusel.

**§ 1. Üldsätted**

1. Korraldatud jäätmeveo rakendamise korraga (edaspidi: *kord*) sätestatakse:
2. korraldatud jäätmeveoga hõlmatud jäätmeliigid;
3. korraldatud jäätmeveo vedamissagedus ja aeg;
4. korraldatud jäätmeveo teenustasude piirmäärad;
5. jäätmeveo teenustasu suuruse määramise kord;
6. jäätmevedaja valik ja korraldatud jäätmeveo teenuse osutamise õigus.
7. Korras kasutatud mõistete defineerimisel lähtutakse jäätmeseadusest, Loksa linna jäätmehoolduseeskirjast ning teistes jäätmehooldust reguleerivates õigusaktides sisalduvatest sätetest.
8. Korraldatud jäätmeveoga on hõlmatud kogu Loksa linna haldusterritoorium.

**§ 2. Korraldatud jäätmeveoga hõlmatud jäätmeliigid**

1. Korraldatud jäätmeveoga hõlmatakse:
2. segaolmejäätmed;
3. biolagunevad köögi- sööklajäätmed;
4. paber ja kartong;
5. suurjäätmed.

**§ 3. Korraldatud jäätmeveo sagedus ja aeg**

1. Segaolmejäätmete vedamissagedus ja aeg kehtestatakse alljärgnevalt:

|  |  |
| --- | --- |
| Korterite arv elamus | Jäätmete vedamissagedus sõltuvalt jäätmemahuti suurusest |
| kuni 240 liitrit | kuni 600 liitrit | kuni 800 liitrit | kuni 2500 liitrit | üle 2500 liitri |
| 4- 8 | 1 x nädalas | 1 x nädalas | 1 x nädalas |  |  |
| 9-18 |  | 1 x nädalas | 1 x nädalas |  |  |
| 19-45 |  |  |  | 1 x nädalas |  |
| 46-60 |  |  |  | 1 x nädalas | 1 x nädalas |
| 61-90 |  |  |  | 1 x nädalas | 1 x nädalas |

(2) Eramajade segaolmejäätmete mahuteid tühjendatakse vähemalt üks kord 4 nädala jooksul.

(3) Juhul kui jäätmemahutid on ületäitunud või levitavad tugevat haisu, tuleb jäätmemahuteid tühjendada sätestatust sagedamini.

(4) Paberi ja kartongi jäätmemahuteid tuleb tühjendada vastavalt vajadusele, vältides nende ületäitumist.

(5) Jäätmekotte on lubatud kasutada juhul, kui nende valdaja tagab kahjustamata jäätmekoti üleandmise.

(6) Jäätmemahutite tühjendamine peab toimuma sellisel ajal, millal see kõige vähem häirib avalikku korda ja liiklust. Jäätmemahutite tühjendamine elamupiirkondades on keelatud argipäeviti ajavahemikul kell 22.00 – 06.00 ja puhkepäevadel.

**§ 4. Jäätmeveo teenustasude piirmäärad**

1. Teenustasu piirmäärad vastava suurusega jäätmemahutites asuvate segaolmejäätmete ühekordse käitlemise eest (**koos käibemaksuga**) on järgmised:

|  |  |
| --- | --- |
| Jäätmemahuti suurus liitrites | Jäätmemahuti tühjendamise teenustasu piirmäär eurodes |
| Jäätmekott kuni 100 l | 2,20 |
| Konteiner kuni 140 l | 3,50 |
| Konteiner kuni 240 l | 4,45 |
| Konteiner kuni 370 l | 6,00 |
| Konteiner kuni 600 l | 9,50 |
| Konteiner kuni 800 l | 12,50 |
| Konteiner kuni 1500 l | 22,00 |
| Konteiner kuni 2500 l | 35,50 |
| Konteiner kuni 4500 l | 55,00 |

1. Teenustasu piirmäärad vastava suurusega jäätmemahutites asuvate paberi ja kartongi ühekordse käitlemise eest (**koos käibemaksuga**) on järgmised:

|  |  |
| --- | --- |
| Konteineri suurus liitrites | Konteineri tühjendamise teenustasu piirmäär eurodes |
| Kuni 240 l | 2,90 |
| Kuni 370 l | 3,50 |
| Kuni 600 l | 4,50 |
| Kuni 800 l | 5,15 |
| Kuni 1500 l | 6,90 |
| Kuni 2500 l | 7,40 |

1. Teenustasu piirmäärad vastava suurusega jäätmemahutites asuvate biolagunevate köögi- ja sööklajäätmete ühekordse käitlemise eest (**koos käibemaksuga**) on järgmised:

|  |  |
| --- | --- |
| Konteineri suurus liitrites | Konteineri tühjendamise teenustasu piirmäär eurodes |
| Kuni 100 l | 2,00 |
| Kuni 140 l | 2,50 |
| Kuni 240 l | 3,50 |
| Kuni 370 l | 4,25 |
| Kuni 600 l | 5,80 |
| Kuni 800 l | 7,45 |

1. Suurjäätmete väljaveo teenustasu piirmäär 1 (ühe) m3 ühekordse käitlemise eest (**koos käibemaksuga**) on 3,80 eurot.
2. Jäätmemahutite üürihindade piirmäärad kuus (**koos käibemaksuga**) on järgmised:

|  |  |
| --- | --- |
| Konteineri suurus liitrites | Ühe konteineri üürihinna piirmäär kuus eurodes |
| Konteiner kuni 100 l | 1,00 |
| Konteiner kuni 140 l | 1,00 |
| Konteiner kuni 240 l | 1,00 |
| Konteiner kuni 370 l | 1,50 |
| Konteiner kuni 600 l | 2,60 |
| Konteiner kuni 800 l | 3,40 |
| Konteiner kuni 1500 l | 8,00 |
| Konteiner kuni 2500 l | 11,50 |
| Konteiner kuni 4500 l | 14,00 |

**§ 5. Jäätmeveo teenustasude suuruse määramise kord**

1. Korraldatud jäätmeveo teenustasud ei tohi olla suuremad kui Loksa Linnavolikogu (edaspidi: *linnavolikogu*) poolt kehtestatud korraldatud jäätmeveo teenustasude piirmäärad.
2. Teenustasud on määratud kindlaks korraldatud jäätmeveo riigihanke võitja (edaspidi: *jäätmevedaja*) poolt edukaks tunnistatud pakkumuses.
3. Jäätmevedajal puudub õigus ühepoolselt suurendada jäätmeveo teenustasusid Loksa linnas.
4. Jäätmevedajal on õigus taotleda Loksa Linnavalitsuselt (edaspidi: *linnavalitsus*) teenustasude muutmist, kui esinevad objektiivsed asjaolud, mis oluliselt mõjutavad segaolmejäätmete veokulusid (sh tööjõukulu, kütuse hind) või jäätmekäitluskulusid.
5. Teenustasude muutmiseks esitab vedaja linnavalitsusele teenustasude muutmise taotluse, mis peab sisaldama hindade muutmise vajaduse põhjendust ning taotlusele tuleb lisada:
6. taotletavate teenustasude kalkulatsioon;
7. eelnenud majandusaasta aruanne;
8. eeloleva majandusaasta prognoositavate tulude ja kulude arvestus kehtivates teenustasudes;
9. eeloleva majandusaasta prognoositavate tulude ja kulude arvestus taotletavates teenustasudes.
10. Vajadusel peab jäätmevedaja esitama linnavalitsuse soovil taotluse menetlemiseks muud vajalikku informatsiooni.
11. Vedaja poolt esitatud jäätmeveo teenustasude muutmise taotluse menetlemise tähtaeg on kuni 30 kalendripäeva.
12. Korraldatud jäätmeveo teenustasude muutmise õigus on linnavalitsusel. Linnavalitsuse poolt kehtestatud muudetud teenustasud rakenduvad mitte varem kui kolmekümne päeva pärast alates uute teenustasude avalikustamisest kohalikus ajalehes Loksa Elu ja linna veebilehel.

**§ 6. Jäätmevedaja valik**

Korraldatud jäätmeveo teenuse osutaja (jäätmevedaja) leidmiseks korraldab linnavalitsus teenuste kontsessiooni lähtuvalt jäätmeseaduses ja riigihangete seaduses sätestatust.

**§ 7. Korraldatud jäätmeveo teenuse osutamise õiguse ennetähtaegne äravõtmine**

1. Jäätmevedajalt on õigus ennetähtaegselt ära võtta korraldatud jäätmeveo teenuse osutamise õigus linnavalitsuse vastava otsuse alusel, kui selle tingib vähemalt üks alljärgnevalt nimetatud asjaolu:
2. jäätmevedaja ei ole alustanud jäätmeveo piirkonnas segaolmejäätmete vedamist 5 päeva jooksul alates hankedokumentides sätestatud tähtpäevast;
3. jäätmevedaja ei ole varustanud jäätmemahuteid üürida või osta soovivaid jäätmetevaldajaid jäätmemahutitega hiljemalt hankedokumentides sätestatud segaolmejäätmete vedamise alustamise tähtpäevale eelnevast päevast;
4. jäätmevedaja on kolmel korral või olulisel määral rikkunud jäätmekäitlust reguleerivate või muude õigusaktide nõudeid või linna ja jäätmevedaja vahelist lepingut;
5. jäätmevedaja on kolmel korral või olulisel määral rikkunud jäätmekäitluslepingute nõudeid.
6. Juhul kui esineb vähemalt üks käesoleva paragrahvi lõikes 1 nimetatud asjaolu, teavitab linnavalitsus sellest koheselt vedajat ning nõuab viimaselt kirjalikku ja põhjendatud selgitust, mis tuleb esitada 5 tööpäeva jooksul alates vastavasisulise nõude kättesaamisest jäätmevedaja poolt.
7. Juhul kui jäätmevedaja ei esita käesoleva paragrahvi lõikes 2 nimetatud selgitust või ei ole selgitusest nähtuvad asjaolud nii kaalukad, et need õigustaksid jäätmevedaja poolt käesoleva paragrahvi lõikes 1 nimetatud rikkumist, otsustab linnavalitsus vedajalt korraldatud jäätmeveo teenuse osutamise õiguse ennetähtaegse äravõtmise.

**§ 8. Rakendussätted**

1. Loksa Linnavaolikogu 27. märts 2014 määrus nr 4 „Korraldatud jäätmeveo rakendamise kord“ tunnistatakse kehtetuks.
2. Määrus jõustub kolmandal päeval pärast Riigi teatajas avalikustamist.

*/allkirjastatud digitaalselt/*

Rein Heina

volikogu esimees